Diari Oficial de la Generalitat Valenciana


Sumari del DOGV 7065, del 11-07-2013 (2013/7279)

ORDE 25/2013, de 27 de juny, de la Conselleria d'Economia, Indústria, Turisme i Ocupació, de convocatòria de concessió d'ajudes destinades a les entitats locals de la Comunitat Valenciana per a la realització d'activitats relacionades amb el consum durant l'exercici 2013.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7065

Data del DOGV
:   11-07-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/7279


Data del document
:   27-06-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Ordre

Descriptors 

:   * Conselleria d'Economia, Indústria, Turisme i Ocupació
    * ajuda pública

ORDE 25/2013, de 27 de juny, de la Conselleria d'Economia, Indústria, Turisme i Ocupació, de convocatòria de concessió d'ajudes destinades a les entitats locals de la Comunitat Valenciana per a la realització d'activitats relacionades amb el consum durant l'exercici 2013. [2013/7279]  
L'Orde 9/2013, de 4 d'abril, de la Conselleria d'Economia, Indústria, Turisme i Ocupació, establix les bases reguladores i el procediment de concessió de les ajudes en matèria de consum destinades a la realització d'actuacions de suport i defensa dels consumidors.  
L'article 4 de l'orde disposa que la concessió de les ajudes s'iniciarà d'ofici per mitjà de convocatòria pública.  
Per això, i en virtut de les facultats que em conferixen l'article 28 de la Llei 5/1983, de 30 de desembre, del Govern Valencià, i l'article 47 del Text Refós de la Llei d'Hisenda Pública Valenciana,  
  
  
ORDENE  
  
Primer  
1. Convocar, en règim de concurrència competitiva, la concessió d'ajudes destinades a les entitats locals que tenen una oficina municipal d'informació al consumidor i/o a les juntes arbitrals de consum la titularitat de les quals siga compartida per la Generalitat, per a la realització d'activitats d'informació, formació, arbitratge, protecció i defensa de les persones consumidores durant l'exercici 2013, de conformitat amb el que establix l'Orde 9/2013, de 4 d'abril.  
2. Les subvencions previstes en esta convocatòria seran regides pel que disposa esta, així com per l'Orde 9/2013, de 4 d'abril, per la qual s'establixen les bases reguladores per a la concessió d'ajudes en matèria de consum. En el no previst en estes normes, serà aplicable el que disposa la Llei d'Hisenda Pública de la Generalitat Valenciana, el text refós de la qual va ser aprovat pel Decret Legislatiu, de 26 de juny de 1991, i en els preceptes bàsics de la Llei 38/2003, de 17 de novembre, General de Subvencions, i del seu reglament de desplegament, aprovat pel Reial Decret 887/2006, de 21 de juliol.  
  
Segon  
L'import global màxim destinat a atendre les ajudes en matèria de consum per a l'exercici 2013, és de 295.000,00 euros i es finançarà a càrrec de la línia pressupostària T0125 del programa pressupostari 443.10, consignades en la Llei 11/2012, de 27 de desembre, de Pressupostos de la Generalitat per a l'exercici 2013.  
  
Tercer  
Les ajudes podran arribar fins al total de l'import del pressupost presentat per l'entitat peticionària i acceptat en la resolució de concessió com a pressupost incentivable aprovat, amb el límit de 50.000,00 euros per tots els conceptes.  
  
Quart  
Podran ser beneficiàries d'estes ajudes les entitats locals previstes en l'article 2.2 de l'Orde 9/2013, de 4 d'abril, que, complint amb els requisits previstos en l'article 3 d'esta, desenrotllen alguna de les activitats enumerades en l'apartat següent.  
  
Quint  
1. Les ajudes hauran de dirigir-se a la realització en el territori de la Comunitat Valenciana per les entitats beneficiàries de projectes i activitats que continga totes les modalitats que a continuació es detallen o alguna d'estes.  
2. El període per a la realització d'estes activitats serà el comprés entre l'1 de gener i el 30 de setembre de 2013.  
3. Seran subvencionables els gastos corrents derivats de:  
a) Activitats formatives, educatives i/o informatives dirigides a potenciar i millorar els coneixements de consum  
a.1) Accions formatives i/o educatives relacionades amb l'àmbit de consum  
a.1.1) Destinades als consumidors  
La duració de les mencionades accions haurà de ser igual o inferior a 4 hores.  
El cost màxim admissible serà de 400,00 euros per tots els gastos corrents generats per cada acció formativa i/o educativa.  
a.1.2) Destinades a personal de l'Administració  
La duració d'estes accions haurà de ser igual o inferior a 10 hores, i amb un mínim de 20 assistents per acció.  
El cost màxim admissible serà de 125,00 €/h euros per tots els gastos corrents generats per cada acció formativa i/o educativa, amb un límit de 1.250,00 euros per acció.  
a.2) Activitats divulgatives destinades a la informació de la persona consumidora per qualsevol mitjà de difusió i comunicació   
El cost màxim admissible serà de 500,00 euros per tots els gastos corrents generats per cada activitat divulgativa.  
b) Servicis d'assessorament i consulta, gestió de les reclamacions, queixes i denúncies així com de les mediacions en matèria de consum.  
  
El cost màxim subvencionable per tots els gastos, quedarà subjecte a la quantificació dels servicis prestats, en funció dels següents trams previstos per al període subvencionable:   
Reclamacions  
Fins a 1.200 reclamacions: 4,50 euros/reclamació  
A partir de 1.200 reclamacions: 3,50 euros/reclamació  
El cost màxim admissible per este tipus de servici queda establit en la quantia de 10.000,00 euros per entitat local.  
La desviació igual o superior a un 30 per cent de l'estimació de reclamacions realitzada per l'entitat en el moment de la sol·licitud, respecte a la realment efectiva justificada amb posterioritat, farà que no s'accepte cap cost per este concepte amb la consegüent minoració de la quantia de la subvenció.  
c) Activitats de control de mercat per mitjà d'actuacions inspectores destinades a comprovar i controlar l'adequació dels productes i servicis a la normativa vigent.  
El cost màxim subvencionable per tots els gastos, quedarà subjecte al nombre d'activitats inspectores realitzades, en funció dels següents trams previstos per al període subvencionable:   
Actuacions campanyes  
Fins a 75 actuacions: 8,00 euros/actuació  
A partir de 75 actuacions: 5 euros/actuació  
La desviació igual o superior a un 30 per cent de l'estimació d'actuacions realitzada per l'entitat en el moment de la sol·licitud, respecte a la realment efectiva justificada amb posterioritat, produirà que no siga acceptat cap cost per este concepte, amb la consegüent minoració de la quantia de la subvenció.  
Actuacions alertes  
Fins a 75 actes d'inspecció: 6,00 euros/actuació  
A partir de 75 actes d'inspecció: 4,00 euros/actuació  
d) Activitats dirigides a l'adhesió d'empreses/comerços/professionals a les juntes arbitrals de consum amb seu a la Comunitat Valenciana.  
  
Seran subvencionables els gastos relatius a les campanyes o accions específiques per a l'obtenció de noves adhesions al sistema arbitral de consum, amb un import màxim de 10,00 euros per adhesió.  
e) Per disposar d'un centre de recursos de consum a les seues dependències municipals els objectius del qual siga l'educació i formació dels consumidors.  
El cost màxim subvencionable per tots els gastos corrents ocasionats pel mencionat centre, serà de 10.000,00 euros per entitat.  
f) Pels servicis prestats en les juntes arbitrals de consum de titularitat compartida amb la Generalitat Valenciana.  
El cost màxim subvencionable per tots els gastos, quedarà subjecte al nombre de sol·licituds d'arbitratge tramitades, en funció dels següents trams previstos per al període subvencionable:  
Sol·licituds d'arbitratge tramitades  
Fins a 250 sol·licituds: 2.500,00 euros  
De 251 a 500 sol·licituds: 5.000,00 euros  
De 501 a 700 sol·licituds: 7.500,00 euros  
Més de 700 sol·licituds: 10.000,00 euros  
La desviació igual o superior a un 30 per cent de l'estimació de sol·licituds d'arbitratge realitzada per l'entitat en el moment de la sol·licitud, respecte a la realment efectiva justificada amb posterioritat, produirà que no s'accepte cap cost per este concepte, amb la consegüent minoració de la quantia de la subvenció.  
g) Gastos de manteniment de sistemes informàtics de comunicació, gestió i prestació de servicis de les oficines municipals d'informació al consumidor, que faciliten la integració de la seua gestió en una xarxa única i comú a totes estes.  
El cost màxim subvencionable serà de 2.000,00 per entitat local.  
Queden exclosos expressament d'esta subvenció qualsevol indemnització, així com els gastos relacionats en l'article 37.1 de la Llei General de Subvencions.  
  
Sext  
1. La sol·licitud general de subvenció que s'inclou en esta orde haurà de presentar-se junt amb el model que figura com a annex I a esta convocatòria. La informació d'esta convocatòria i els impresos normalitzats de sol·licitud estaran disponibles en la pàgina web de la Generalitat (), des de l'endemà de la seua publicació en el Diari Oficial de la Comunitat Valenciana.  
2. Junt amb la sol·licitud i l'annex I s'acompanyarà la documentació prevista en l'article 5.3 apartats b, d, f, h, i, j, k, o, p i s de l'Orde 9/2013, de 4 d'abril.  
Respecte a la memòria de les activitats realitzades en l'exercici 2012, així com la memòria o programa d'actuació de les previstes a realitzar en el període subvencionable 2013 referides en l'apartat d abans indicat, en format paper i en suport digital, s'ajustaran al model d'annex II-1 i II-2 de la convocatòria. Quant al document sol·licitat en l'apartat i s'ajustarà al model annex II-3.  
3. A més del que preveu l'apartat anterior, i d'acord amb el que disposa l'article 5.4 de l'Orde 9/2013, de 4 d'abril, hauran d'adjuntar-se:  
  
a) Còpia compulsada del CIF de l'entitat local sol·licitant.  
b) Certificat del secretari o secretària de l'entitat local en què conste que l'ens local compta amb un centre de recursos de consum.   
c) Certificat del secretari o secretària de l'entitat local acreditatiu del nombre d'habitants del seu municipi o, si és el cas, dels municipis sobre els quals es desenrotlle l'actuació en el moment de la sol·licitud.  
d) Pressupost detallat de l'entitat i desglossat per partides de gastos i ingressos per al període subvencionable de l'1 gener al 30 de setembre de 2013.  
4. El termini de presentació de sol·licituds de les subvencions serà de 15 dies naturals a comptar de l'endemà de la publicació d'esta convocatòria en el Diari Oficial de la Comunitat Valenciana.  
  
Sèptim  
1. L'òrgan competent per a l'ordenació i instrucció del procediment serà la Direcció General de Comerç i Consum, que, d'ofici, acordarà totes les actuacions necessàries per a la determinació, coneixement i comprovació de les dades en virtut de les quals ha de dictar-se resolució.  
  
2. L'avaluació de les sol·licituds de subvencions admeses a tràmit correspondrà a una comissió de valoració formada pel subdirector general de Comerç i Consum, els tres caps dels servicis territorials de Comerç i Consum i un cap de servici de la Direcció General de Comerç i Consum, que actuarà com a secretari, el qual elevarà la seua proposta de resolució al conseller d'Economia, Indústria, Turisme i Ocupació, que dictarà la resolució que siga procedent.   
3. Els criteris de valoració seran els previstos en l'article 6.2 de l'Orde 9/2013, de 4 d'abril.  
4. El termini màxim per a resoldre les sol·licituds que es formulen serà de sis mesos comptats des de la data de la finalització del termini de presentació de sol·licituds, d'acord amb el que establix l'article 8 de l'Orde 9/2013, de 4 d'abril.   
La notificació s'efectuarà en la forma i els terminis fixats en el referit article 8 de l'esmentada orde, en què també s'expressa el règim de recursos aplicables.  
  
Octau  
1. La concessió d'altres ajudes públiques o privades seran compatibles amb les previstes en esta convocatòria, sempre que la quantitat resultant no excedisca el 100 per cent del cost de l'acció.  
2. Els beneficiaris quedaran subjectes a les obligacions previstes en l'article 12 de l'Orde 9/2013.  
3. La justificació dels gastos subvencionables realitzats s'ajustarà al model de compte justificatiu, d'acord amb el que disposa l'article 11 de l'esmentada Orde 9/2013, si bé, la relació detallada d'activitats realitzades i dels gastos incorreguts s'ajustarà al model de l'annex III-1 i III-2 que figura en la convocatòria.  
4. El termini per a presentar la justificació de la subvenció finalitzarà el 18 d'octubre de 2013, llevat que per circumstàncies concurrents es determine un termini distint en la resolució de concessió de l'ajuda o se sol·licite i s'aprove l'ampliació del dit termini en els termes de l'article 70 del RLGS.  
En el cas que el pagament d'algun dels gastos subvencionables es realitze després de la data de meritació, la justificació del seu pagament podrà ser presentada fins al 4 de novembre de 2013.  
5. Les transferències de les subvencions concedides es realitzaran d'una sola vegada quan es presenten, es comproven i s'aproven els justificants corresponents.  
  
Nové  
Esta orde produirà efectes des de l'endemà de la seua publicació en el Diari Oficial de la Comunitat Valenciana.  
  
València, 27 de juny de 2013  
  
El conseller d'Economia, Indústria, Turisme i Ocupació,  
MÁXIMO BUCH TORRALVA